***МОДЕЛ УГОВОРА***

***УГОВОР – РАЗВОЈ ГИС-А У ОПШТИНИ ПАРАЋИН***

***ЈН 25/20***

***Закључен између:***

**1. Управе за инвестиције и одрживи развој, са седиштем у Параћину, ул. Томе Живановића бр. 10., ПИБ – 100876853, матични број – 07184654, кога заступа в.д. начелница Мирјана Милутиновић, дипл. екон. (у даљем тексту: Наручилац) и**

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, из \_\_\_\_\_\_\_\_\_\_\_\_\_\_\_\_\_, ул.\_\_\_\_\_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_, ПИБ:\_\_\_\_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_\_, Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_ Назив банке:\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Телефон:\_\_\_\_\_\_\_\_\_\_\_\_\_\_\_\_\_\_\_ Телефакс: \_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_, (у даљем тексту: Вршилац услуге)**

**Основ уговора:**

**ЈН Број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Број и датум одлуке о додели уговора: \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Понуда изабраног понуђача бр. \_\_\_\_\_\_ од \_\_\_\_\_\_\_\_\_\_\_\_\_\_\_\_\_\_\_\_\_**

**Члан 1.**

Уговорне стране констатују:

- да је Наручилац спровео јавну набавку бр.25., по Одлуци о спровођењу поступка бр. 404-5-25/2020-VI-01 од 30.09.2020. године у отвореном поступку јавне набавке, у складу са чл. 52. Закона о јавним набавкама („Службени гласник РС”, бр. 91/19), објављеног јавног позива на Порталу јавних набавки, Порталу Службених гласила РС и бази прописа и [www.paracin.rs](http://www.paracin.rs/) на основу одобреног захтева надлежног лица;

- да је изабрао понуду вршиоца услуге као најповољнијег понуђача за вршење предметне услуге.

**Члан 2.**

Вршилац услуге, ће део услуга извршити преко подизвођача Предузећа **\_\_\_\_\_\_\_\_\_\_\_\_\_\_\_\_\_\_\_\_\_\_,** са седиштем \_**\_\_\_\_\_\_\_\_\_\_\_\_\_\_\_\_\_**  , ПИБ \_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_. Извршилац услуге у потпуности одговара Наручиоцу за извршење уговорених обавеза, те и за услуге извршене од стране подизвођача, као да их је сам извршио.

**Члан 3.**

Предмет уговора је регулисање међусобних права и обавеза у вези са пружањем услуга развоја основног ГИС портала отвореног кода за општину Параћин, по пројекту „Развој ГИС-а у општини Параћин, у свему у складу са техничком спецификацијом – пројектним задатком и понудом вршиоца предметне услуге бр.\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_ год.

**Вредност услуга – цена**

**Члан 4.**

Вредност услуга из члана 3. овог уговора износи **\_\_\_\_\_\_\_\_\_\_\_\_** динара (и словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) без урачунатог пореза на додату вредност, односно износи **\_\_\_\_\_\_\_\_\_\_\_\_** динара (и словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_) са урачунатим порезом на додату вредност и представља вредност услуга по понуди број \_\_\_\_\_\_\_\_\_\_\_\_\_\_\_\_\_ од \_\_\_.\_\_\_.2020. године.

Вредност услуга из става 3. овог члана уговора, представља коначну вредност услуга.

У цену је урачуната цена испоруке, монтаже, инсталирања и пуштање у рад софтвера за управљање web Gis апликацијама и сервисима за потребе фунционисања ГИС система, као и обука запослених лица за коришћење испоручене ГИС платформе и веб ГИС апликација. У цену са ПДВ-ом из става 1. овог члана уговора урачунат је порез на додату вредност, у складу са важећом домаћом законском регулативом. Порез на додату вредност (ПДВ) биће обрачунат и исплаћиван у складу са пореским обавезама наручиоца. Наручилац је обезбедио финансијска средства крoз Програм ЕУ ПРО који финансира Европска унија, а спроводи Kанцеларија Уједињених нација за пројектне услуге (УНОПС) у сарадњи са Владом Републике Србије. Уговорне стране су сагласне да ће цена бити фиксна и да се неће мењати све до исплате.

**Услови и начин плаћања**

**Члан 5.**

Вршилац услуге се обавезује да услугу која је предмет овог уговора, изврши у договору са Наручиоцем, стручно и квалитетно, професионално, у уговореном року, у складу са понудом бр. \_\_\_\_\_\_\_ од \_\_\_\_\_\_\_\_2020. године, конкурсном документацијом, техничком спецификацијом, нормативима, стандардима и техничким прописима који важе за ову врсту посла и инструкцијама Наручиоца.

Наручилац се обавезује да ће Вршиоцу услуге исплатити цену из чл. 4. Уговора, на следећи начин:

- 50% од укупно уговорене цене на име аванса, што износи \_\_\_\_\_\_\_\_\_\_\_\_\_\_\_дин. без ПДВ-а, односно \_\_\_\_\_\_\_\_\_\_\_\_\_\_\_\_\_\_\_\_\_\_дин. са ПДВ-ом, након закључења уговора и пријема авансног рачуна. Уплаћен аванс вршилац услуге мора оправдати испостављеним фактурама које прате записници о извршеним услугама, потписани од стане овлашћеног представника наручиоца и представника вршиоца услуге.

Услов за исплату аванса јесте претходно достављање менице у висини аванса са роком важења до окончања уговора.

- преостали износ у року од 45 (четрдесетпет) дана од дана достављања појединачне фактуре, коју прати записник о извршеним услугама које потпишу овлашћени представници обе уговорене стране а којим се потврђује извршење услуге у складу са захтевима Наручиоца, а у складу са Законом о роковима измирења новчаних обавеза у комерцијалним трансакцијама („Службени гласник РС“, број 119/2012, 68/2015, 113/2017 и 91/2019) и Правилником о начину и поступку регистровања фактура, односно других захтева за исплату, као и начину вођења и садржају Централног регистра фактура („Службени гласник РС“, бр. 7/2018, 59/2018 и 8/2019), уплатом на текући рачун Вршиоца услуга, број\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,банка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Рок и место испоруке**

**Члан 6.**

Вршилац услуга је дужан да комплетан предмет овог Уговора изврши у року од \_\_\_\_\_\_\_\_\_\_\_\_\_\_(\_\_\_\_\_\_\_\_\_\_\_\_\_) календарских дана.

Вршилац услуга је дужан да трајну лиценцу, без временског ограничења, за софтвер испоручи директно на сервер Општине Параћин на начин и према инструкцијама Наручиоца.

**Гарантни рок**

**Члан 7.**

Гарантни рок на имплементирано решење је \_\_\_\_\_\_\_\_\_(словима) године од дана потписивања записника о примопредаји. У том периоду Вршилац услуге је у обавези да одржава функционалност система и отклања евентуалне грешке.

У току стабилизације система, а до 120 дана након његове имплементације, потребно је отклонити све недостатке по примедбама Наручиоца, у складу са Техничком спецификацијом.

Вршилац услуге се обавезује да ће се придржавати важећих техничких прописа, норматива и стандарда за предметне услуге, у складу са законом и захтевима наведеним у конкурсној документацији.

Вршилац услуга се обавезује да ће за време трајања гарантног рока отклањати евентуалне недостатке.

**Члан 8.**

Све штете које Вршилац услуга евентуално проузрокује својим немарним, непажљивим или нестручним радом дужан је да надокнади Наручиоцу сходно правилима о одговорности за штету прописане законом.

**Члан 9.**

Ако неки део извршене услуге не одговара условима из понуде Вршиоца услуге, а то није могло бити откривено уобичајеним прегледом приликом преузимања, Вршилац услуга је дужан да о свом трошку, без икаквог додатног терећења Наручиоца на позив Наручиоца отклони недостатак.

**Одржавање**

**Члан 10.**

Наручилац се обавезује да обезбеди Вршиоцу услуге приступ серверском систему на ком се налазе ГИС компоненте ради сервисних интервенција. Софтвер мора бити доступан 24h сваког дана.

Наручилац се обавезује да одреди једно лице за које ће бити задужено за контакт и комуникацију између Вршиоца услуге и Наручиоца, као и да обезбеди сталну интернет конекцију за даљински приступ стручном особљу Вршиоца услуге.

Вршилац услуге се обавезује да ће доступну интернет конекцију из става 2. овог члана користити искључиво за инсталацију измена на ГИС компонентама и о томе обавештавати Наручиоца.

**Члан 11.**

Наручилац је одговоран за одржавање рачунарске опреме и системског софтвера, стручност особа које користе програмску опрему као и за квалитет и техничку исправност рачунара на којима ће се ГИС компоненте извршавати.

Наручилац је, такође, одговоран за базу података везану за софтверску опрему у смислу исправности уноса података, заштите од злоупотребе и заштите од губљења.

**Члан 12.**

Овлашћено лице Наручиоца ће Вршиоца услуге у писменој форми (допис, емаил) обавештавати о свим евентуалним неправилностима у раду ГИС компоненти које захтевају интервенцију у циљу превазилажења неправилности у раду.

Извршилац се обавезује да по пријему обавештења о неправилности исте отклони у року од 2 дана.

**Члан 13.**

Вршилац услуге се обавезује да ће информисати Наручиоца о свим изменама које настану на ГИС компонентама услед унапређења функционалности система, измену или допуну података или неких законских решења на самом софтверу.

Вршилац услуге ће измене (нове верзије у складу са лиценцним уговором, печеви, апдејт...) у најкраћем могућем року инсталирати код Наручиоца електронским путем, а уколико то није могуће, директно на локацији Наручиоца.

Вршилац услуге је дужан да ГИС компоненте одржава за све време трајања овог уговора.

Под одржавањем се не подразумевају поновне инсталације ГИС компонената на серверу или радним станицама које су последица кварова на рачунарима Наручиоца, замене радних станица /сервера, израде нове мреже, пресељења и слично.

**Члан 14.**

Помоћ Наручиоцу у решавању текућих проблема и отклањање застоја ће се првенствено вршити електронским путем или телефонски, а у случају немогућности да се проблем реши на тај начин, интервенцијом Вршиоца услуге на локацији Наручиоца.

Интервенција на лицу места ће се, зависно од хитности извршити најкасније у року од два радна дана (Понедељак-Петак, 7.30-15.30h) од момента пријаве проблема.

**Заштита података и интелектуална својина**

**Члан 15.**

Вршилац услуге се обавезује да ће чувати пословну тајну о пословању Наручиоца везану за податке који настају коришћењем ГИС компоненти из овог Уговора, као и све друге податке до којих дође у току инсталације или одржавања.

Вршилац услуге ће сносити одговорност ако на било који начин податке везане за ГИС компоненте учинити доступним за трећа лица.

Вршилац услуге не сноси никакву одговорност за заштиту података којима рукују запослени код Наручиоца у смислу изношења, давања на увид трећим лицима, злоупотребе, заштите података од губљења и слично.

**Ослобађање од одговорности**

**Члан 16.**

Вршилац услуге је дужан да одмах писмено обавести Наручиоца о околностима које онемогућавају или отежавају извршење посла, о привременом обустављању посла, и о настављању по престанку сметњи због којих је извршење посла обустављено.

Вршилац услуге може привремено обуставити пружање услуга нарочито у случајевима:

- наступања природних догађаја (пожар, поплава, земљотрес, изузетно лоше време науобичајено за годишње доба и за место на коме се пружају услуге и сл.),

- мере предвиђене актима надлежних органа;

Вршилац услуга је дужан да настави извршење посла по престанку сметње због које је дошло до обуставе рока пружања услуга.

Период обуставе посла мора бити писмено констатован потписан и оверен од стране одговорног лица наручиоца и једино у том случају не утиче на уговорени рок пружања услуга, односно рок за извршење посла престаје да тече док су на снази сметње које су довеле до привремене обуставе пружања услуга.

На основу евидентиране обуставе пружања услуга утврдиће се да ли су услуге пружене у уговореном року.

**Уговорна казна, раскид уговора и накнада штете**

**Члан 17.**

Ако Вршилац услуга не испуни своју уговорену обавезу из члана 3. овог Уговора или значајно касни при извршењу Наручилац задржава право да, за сваки дан закашњења, на име уговорне казне наплати износ од 0,5 % од уговорене цене без ПДВ-а, а највише до 5% од уговорене вредности без урачунатог ПДВ-а.

Вршилац услуге је обавезан да уколико не испуни уговорену обавезу или не може да изврши предмет уговора у року, одмах а најкасније наредног дана Наручиоцу достави писмену потврду о немогућности извршења.

Наручилац може наплатити уговорну казну умањењем износа који је исказан у фактури.

Вршилац услуга нема право да плати уговорну казну и одустане од Уговора.

Наручилац поред наплате уговорне казне има право по свом избору и да једнострано раскине уговор, као и право да услуге које су предмет овог уговора у целости или делимично повери другом вршиоцу о трошку вршиоца услуге, право да се наплати активирањем менице за добро извршење посла и у следећим случајевима:

• због неквалитетно и неблаговремено пружених услуга од стране вршиоца услуге,

• због неиспуњења свих уговорних обавеза Вршиоца услуге и

• због неизвршавања уговорне обавезе односно неотклањања свих уочених недостатка у остављеном року од стране Вршиоца услуге.

Наручилац у сваком случају може захтевати накнаду штете уколико је због кашњења у извршењу посла, претрпео штету која је већа од износа уговорне казне, с тим што је терет доказивања постојања и износ штете на наручиоцу.

Наручилац може остваривати право на уговорну казну и истаћи свој захтев за остваривање својих права најкасније до коначног извршења услуге.

Вршилац услуге се ослобађа обавезе уговорне казне ако је до неиспуњења уговорне обавезе у уговореном року, дошло због узрока за које вршилац услуге није одговоран.

Вршилац услуге ће платити само део уговорне казне за случај да је делимично крив за закашњење сразмерно његовој кривици. Терет доказивања узрока који је довео до оправданог закашњења у извршењу посла је на Вршиоца услуге, а Наручилац цени оправданост предочених доказа.

Вршилац услуге је сагласан да Наручилац може једнострано раскинути овај уговор у случају неиспуњења уговорних обавеза од стране Вршиоца, уз повраћај исплаћених средстава са законском затезном каматом од дана уплате до коначне исплате.

**Средства финансијског обезбеђења**

**Члан 18.**

* **Меница за повраћај аванса:**

Извршилац услуге се обавезује да приликом достављања авансног предрачуна/рачуна достави меницу за повраћај аванса на износ аванса са ПДВ-ом са роком важења до правдања аванса.

Услов за исплату аванса јесте претходно достављање менице за повраћај аванса у висини аванса. Уплаћен аванс вршилац услуге мора оправдати испостављеним фактурама које прате записници о извршеним услугама, потписани од стане овлашћеног представника наручиоца и представника вршиоца услуге.

Меница мора бити безусловна, неопозива, без права на приговор и платива на први позив у корист Наручиоца, евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење– писмо. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму.

Наручилац задржава право раскида уговора са свим правним последицама дефинисаним овим уговором уколико понуђач не достави наведену меницу за повраћај аванса.

* **Меница за добро извршење посла:**

Понуђач је дужан да уз уговор достави Средство финансијског обезбеђења и то: Бланко сопствену меницу, са меничним овлашћењем за добро извршење посла, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење– писмо. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму. Меница мора бити са клаузулама – безусловна, неопозива, наплатива на први позив и без права на приговор у корист Наручиоца, у вредности од 10% од уговорене вредности без пдв-а, са роком важења 30 дана дужим од уговореног рока за извршење уговора.

Уколико Вршилац услуге не достави меницу за добро извршење посла, Наручилац ће уновчити меницу за озбиљност понуде. Меницу за добро извршење посла наручилац ће наплатити у случају да вршилац услуге не буде извршавао своје уговорне обавезе у роковима, на начин и под условима предвиђеним уговором.

**Примопредаја уговорене техничке документације**

**Члан 19.**

Примопредаја техничке документације врши се по завршетку посла и, комисијски најкасније у року од 5 (пет) дана од завршетка посла.

Записник о квалитативно-квантитативном пријему извршених услуга мора бити потписан и оверен од овлашћених лица обе уговорне стане.

Вршилац услуге је дужан да приликом примопредаје преда Наручиоцу, 3 (три) примерка предметне услуге на USB HD.

**Раскид Уговора**

**Члан 20.**

Уговорна страна незадовољна испуњењем уговорених обавеза друге уговорне стране може захтевати раскид уговора, уколико су испуњени следећи услови: да је претходно, у писменој форми обавестила другу уговорну страну о елементима реализације уговора за које сматра да су неусаглашени и да представљају основ за раскид уговора; да је другој уговорној страни оставила примерени рок за отклањање неусаглашености; да друга уговорна страна није кориговала неусаглашености или их није кориговала на задовољавајући начин, и да је уговорна страна незадовољна испуњењем уговорених обавеза друге уговорне стране своје уговорене обавезе у потпуности и благовремено извршила.

Уговор се може раскинути споразумно или једностраном изјавом, у свему према одредбама Закона о облигационим односима.

Изјава о једностраном раскиду Уговора се, у писаној форми, доставља другим уговорним странама и са раскидним роком од 15 дана од дана пријема изјаве. Изјава мора да садржи разлог за раскид уговора.

Уколико дође до раскида Уговора пре завршетка посла заједничка Комисија ће сачинити Записник о до тада стварно пруженим услугама и њиховој вредности у складу са Уговором.

Наручилац може једнострано раскинути уговор и у случају недостатка средстава за његову реализацију.

**ЗАВРШНЕ ОДРЕДБЕ**

**Сходна примена других прописа**

**Члан 21.**

На питања која овим уговором нису посебно утврђена, примењују се одговарајуће одредбе Закона о облигационим односима, позитивно-правним прописима којима се уређује планирање и изградња, и других важећих прописа Републике Србије.

**Решавање спорова**

**Члан 22.**

Сва евентуална спорна питања у тумачењу и примени овог уговора и његових саставних делова решаваће споразумно овлашћени представници уговорних страна, а спорове који не могу бити решени споразумно решаваће стварно надлежни суд.

**Члан 23.**

Уговор ступа на снагу даном обостраног потписивања и достављања средства обезбеђења за добро извршење посла, а престаје да важи за уговараче по обостраном испуњењу обавеза уговорених страна и у случајевима предвиђеним Уговором и важећим законским прописима.

**Број примерака уговора**

**Члан 24.**

Овај уговор, правно и ваљано закључен и потписан од стране овлашћених представника уговорних страна, сачињен је у 6 (шест) истоветних примерака, од којих Наручилац задржава 4 (четири) примерка, а Вршилац услуге 2 (два) примерка.

НАРУЧИЛАЦ ИЗВРШИЛАЦ УСЛУГЕ

Управа за инвестиције и одрживи развој

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мирјана Милутиновић, дипл.екон.